358 



trivialibus insertis, a me expressa sint, adjiceres post propri- 

 orum librorum mentionem Florara meam, ita ut factum video 

 ad Cornum suecicam. 



Placuit autem Tibi, Vir Ulustris, generatira quasi a me 

 adoptatum nomen citare primum quodque ex Synonymis ad 

 quamlibet Tabulam spectantibus, quod quidem etsi a mea 

 sententia longe alienum factum, ferri tamen potuisset, si modo 

 auctorum libros, unde illa Synonyma petita sunt, simul no- 

 minasses. At nunc, quando lectores Tui libri vident e. g. 

 Saxifraga Stellari (atque eadem est ratio in plerisque aliis 

 locis ubi mei mentio fit) lineam ultimam: Sedum alpinum 

 CV Oed. Dan. t. 23, quid quaeso cogitabunt hi lectores de 

 me, quamdiu meum librum non viderunt, neque me norunt, 

 quid deinde de Te, quod pace Tua dixerim, quando libri mei 

 copia ipsis erit? Primo casu insulsum me hominem crederent, 

 nisi forte indulgentia aliquis, cui probabile non erit tali ho- 

 mini opus regio nomini edendum demandari potuisse; aut ali- 

 quis assuetus lectioni librorum Clusii errorem typographicum 

 subesse suspicabitur : altero casu mirabuntur mirificam cita- 

 tionem et meis verbis et sententiae meae illatam. Sane, Vir 

 Ulustris, si placide velis perpendere totam rem invenies ita 

 comparatam esse, ut qui inimico in me animo me opusque 

 meum tecte deprimere cuperet, hoc fere modo rationes suas 

 instituere posset. 



Enimvero persuasum . habeo candorem animi Tui a pro- 

 fundissima Tua scientia non superari et longe a Te abesse 

 tale consilium, ut potius mecum doleas locum tali suspicioni 

 datum. 



Vix me, Vir Ulustris, hucdum in alterutram partern nosse 

 potes, nisi quod Forskålius, uti ipse scripsisti, de me ad Te 

 retulit, et quamquam non inclarui, nihil tamen memini in 

 me esse quod me munusque, cui praefectus sum, in quo qui- 

 dem orania de novo ordinanda sunt et intra initia subsistendum 

 est, dedeceat. 



Ita ut Te amicitiamque Tuam, si mereri eam contigerit, 

 maximi facio, ita nollim ullius unquam quantumvis celebris 

 viri benevolentiam alio modo sectari quam qui utrumque deceat. 



